burgasdotpro/wikipedia huggingface dataset:
Mariano Díaz Mejía

Mariano Díaz Mejía (* 1. august 1993), známy ako Mariano, je profesionálny futbalista pôvodom z Dominikánskej republiky.
Klubová kariéra.
Real Madrid.
Krátko po seniorskom debute za tím Badalona prestúpil Mariano do španielskeho Realu Madrid. Do A-tímu sa spočiatku nedostával vôbec, pôsobil za C a B tím. V zápasoch za „céčko“ nastrieľal v 46 zápasoch 18 gólov. V dueloch za B-tím sa presadil 32 krát v 44 zápasoch. Po fantastických výkonoch v nižších kategóriách bol Mariano povolaný do A-tímu bieleho baletu. Jeho debut za seniorský tím prišiel 27. augusta 2016 v zápase so Celtou Vigo, keď pri víťazstve v 77. minúte nahradil Álvara Moratu. 26. októbra 2016 dal svoj prvý gól za Real v zápase španielskeho pohára proti Leonese pri výhre . V odvetnom zápase vstrelil hetrik a prispel tak k víťazstvu v celkovom skóre . S Realom sa stal víťazom Ligy majstrov, španielskej La Ligy a majstrovstiev sveta klubov.
Lyon.
30. júna 2017 Mariano prestúpil z Realu Madrid do francúzskeho tímu Olympique Lyon. Čiastka sa mala pohybovať okolo 8 miliónov eur plus 35% z prípadného následného predaja hráča do iného tímu. Mariano debutoval 5. augusta v zápase 1. kola Ligue 1 proti Štrasburgu. Pri domácej výhre vstrelil 2 góly. V danej sezóne vstrelil Mariano 18 gólov, keď vytvoril perfektné trio spoločne s Memphisom Depayom a Nabilom Fekirom (prvý menovaný dal 19 gólov a druhý 18).
Real Madrid (návrat).
29. augusta 2018 sa Mariano vrátil naspäť do madridského Realu. Vzhľadom na fakt, že Real mal právo na 35% prestupovej čiastky, bol prestup Mariana dohodnutý na 23 miliónov eur. Mariano podpísal 5-ročný kontrakt a vybral si číslo 7, ktoré pred ním nosil Cristiano Ronaldo, ktorý odišiel do Juventusu. Prvý gól po návrate si pripísal 19. septembra 2018 v zápase Ligy majstrov proti AS Rímu. Na ihrisko prišiel v 73. minúte a uzatvoril skóre na konečných .
Reprezentačná kariéra.
Mariano si mohol vybrať, či chce na reprezentačnej úrovni hrať za Dominikánsku republiku alebo Španielsko. Debut za reprezentáciu Dominikánskej republiky si Mariano pripísal 24. marca 2013 v priateľskom zápase proti Haiti. Na výhre sa podieľal gólom. Neskôr ukončil reprezentačnú kariéru a začal sa sústrediť na pôsobenie hlavne na klubovej úrovni. V decembri 2017 sa špekulovalo o jeho povolaní do španielskej reprezentácie.
Amis (keramika)

Amis ("amis") je typ starogréckej keramickej nádoby.
Muži v starovekom Grécku vykonávali svoju potrebu napr. v rohu záhrady alebo nádvoria, či na akomkoľvek mieste, kde sa to považovalo za vhodné (záchod býval i v malej búdke na nenápadnom mieste na dvore, v ktorej bola lavička alebo amis). Mužom na potrebu slúžil i amis (väčšinou keramický ale i z kovu), akýsi prenosný nočník (pisoár), zrejme v tvare džbánu so širokým hrdlom, alebo nádoby v tvare vajca (približne 20 cm vysokej) s otvorom a rúčkou v hornej časti na prenášanie. Amis muži používali najmä v domácnostiach a niekedy aj ako mobilný pisoár napr. na symposiach (symposia boli obľúbenou formou súkromnej zábavy pre mužov). Ženy na svoju potrebu používali skafion (nádobu v tvare člna). Malé deti mali podobne ako dnes nočníky. Špongia (morská huba) slúžila ako toaletný papier a každý jednotlivec mal vlastnú špongiu (po použití sa umyla). Výlučky z týchto nádob sa väčšinou zhromažďovali a následne sa použili ako hnojivo v poľnohospodárstve (zozbieraná moč sa použila aj pri spracovávaní kože).
Narviansky záliv

Narviansky záliv (, , ) je záliv, zátoka, časť Fínskeho zálivu v Baltskom mori pri pobreží Ruska (Leningradská oblasť na juhovýchode a východe) a Estónska (Ida-Virumaa na juhozápade a juhu). Zarezáva sa asi 40 km do pevniny a je cca 90 km široký. Hlboký je viac ako 30 metrov.
Pobrežie.
Východný breh zálivu je nízky, piesočný, kým južný je prevažne vysoký a prudký. Na estónskom pobreží z neho zreteľne vystupuje tzv. Balticko-ladožská terasa. Od decembra do marca je záliv pokrytý ľadom. Do zálivu ústi rieka Narva. Blízko jej ústia ležia kúpele Narva-Jõesuu. Na východe je od Lužskej zátoky oddelená Kurgalským polostrovom.
Cez Narviansky záliv by mala viesť druhá vetva ropovodu Nord Stream (Nord Stream 2) z Ruska do Nemecka.
Alfa Romeo Racing

Alfa Romeo Racing je taliansky pretekársky tím vo Formule 1, ktorý pretekal v sezónach 1950 až 1951, 1979 až 1987 a preteká v sezóne 2019. Tím má dva tituly majstrov sveta, a to z rokov 1950 (Giuseppe Farina) a 1951 (Juan Manuel Fangio). V sezóne 2019 nahradil tím Sauber, pretekajú zaň Fín Kimi Räikkönen s číslom 7 a Talian Antonio Giovinazzi s číslom 99. Testovacími jazdcami sú Kolumbíjčanka Tatiana Calderónová, Švéd Marcus Ericsson a Američan Juan Manuel Correa.
Gianfranco Gallone

Mons. Gianfranco Gallone (* 20. apríl 1963, Ceglie Messapica, Taliansko) je taliansky rímskokatolícky titulárny arcibiskup sídla Mottola a apoštolský nuncius v africkej Zambii a Malawi.
Kňazskú vysviacku prijal dňa 3. septembra 1988 z rúk Mons. Armanda Franca, biskupa diecézy Oria v Taliansku. 
V rokoch 1990 - 1996 pôsobil ako vicerektor kňazského seminára, v rokoch 1991 - 1998 bol biskupským ceremoniárom, v rokoch 1992 - 1996 bol podpredsedom diecéznej komisie pre liturgiu. V rokoch 1993 - 1996 bol sekretárom kňazskej rady, v rokoch 1993 - 1997 bol biskupským vikárom pre trvalých diakonov a v rokoch 1993 - 1995 bol ustanovený za farského administrátora farnosti sv. Márie Goretti v Bax-Capece. 
V roku 1992 dosiahol licenciát z liturgie na Pápežskom aténeu sv. Anzelma v Ríme. V roku 1998 získal licenciát z kánonického práva na Pápežskej Lateránskej univerzite v Ríme a v roku 2000 získal doktorát z kánonického práva. 
Od 19. júna 2000 pôsobí v diplomatických službách Svätej stolice. Pôsobil na Apoštolskej nunciatúre v Mozambiku v rokoch 2000 - 2004. V rokoch 2004 - 2007 pôsobil v Izraeli, na Cypre a Jeruzaleme. V rokoch 2007 - 2010 pôsobil ako "chargé d’affaires" na Apoštolskej nunciatúre na Slovensku. V Indii pôsobil v rokoch 2010 - 2013 a vo Švédsku v rokoch 2013 - 2015. Od roku 2015 pôsobil na Štátnom sekretariáte vo Vatikáne v sekcií pre vzťahy so štátmi. Hovorí po španielsky, anglicky, portugalsky a slovensky. 
Dňa 2. februára 2019 bol pápežom Františkom vymenovaný za titulárneho arcibiskupa sídla Mottola a apoštolského nuncia v Zambií v Afrike. Biskupskú konsekráciu prijal 19. marca 2019 v Bazilike sv. Petra vo Vatikáne z rúk kardinála Mons. Pietra Parolina, štátneho sekretára Vatikánu. Spolusvätiteľom bol kardinál Mons. Fernando Filoni, prefekt Kongregácie pre evanjelizáciu národov a Mons. Vincenzo Pisanello, biskup diecézy Oria. 
Dňa 8. mája 2019 mu bola tiež pridelená Apoštolská nunciatúra v Malawi.
Ě

Ě (minuskula "ě") je písmeno latinky. Znak je zložený z písmena E a mäkčeňa. Vyskytuje sa v češtine, hornolužickej srbčine, dolnolužickej srbčine, medzislovančine a pri transkripcii staroslovienčiny. Vyslovuje sa tak rovnako ako slovenské "ie". 
V HTML a Unicode majú písmená "Ě" a "ě" tieto kódy:
Druhy regiónov na Slovensku

Regióny na Slovensku sú historicky, tradične, alebo turisticky vymedzené časti územia Slovenska. Sú to neoficiálne a nie vždy presne vymedzené útvary, pre ktoré platí charakteristický výskyt istého javu, alebo súborov javov.
Druhy regiónov.
Na Slovensku rozlišujeme nasledujúce dva druhy regiónov:
Hyperbolická dráha

Hyperbolická dráha v astrodynamike alebo nebeskej mechanike je trajektória akéhokoľvek telesa okolo centrálneho telesa, ktorého rýchlosť je dostatočná, aby toto teleso uniklo gravitácii centrálneho telesa. 
Za zjednodušených predpokladov letí teleso po hyperbolickej dráhe do nekonečna, kde dosiahne konečnú rýchlosť. Podobne ako parabolické trajektórie sú všetky hyperbolické trajektórie tiež únikovými trajektóriami. Špecifická energia hyperbolickej dráhy je pozitívna (ε&gt;0). 
Hyperbolická dráha je Keplerova dráha s excentricitou väčšou ako 1. 
Parametre popisujúce hyperbolickú dráhu.
Rovnako ako eliptická môže byť aj hyperbolická dráha definovaná pre daný systém jeho hlavnou polosou a excentricitou. Pre pochopenie pohybu telesa po hyperbolickej dráhe sú užitočné ďalšie parametre. Nasledujúca tabuľka uvádza hlavné parametre opisujúce dráhu telesa po hyperbolickej trajektórii. 
Hlavná polos, špecifická a charakteristická energia, hyperbolická rýchlosť v nekonečne.
Pri hyperbolickej trajektórii hlavná polos ( formula_1) nie je zreteľná, ale môže byť skonštruovaná. Je to vzdialenosť od periapsidy k bodu, v ktorom sa pretínajú asymptoty. 
Hlavná polos (a) je spojená so špecifickou obežnou energiou (ε) a charakteristickou energiou ( C3 ) cez hyperbolickú rýchlosť v nekonečne ( formula_2). 
kde: formula_6 je štandardný gravitačný parameter a formula_7je charakteristická energia, bežne používaná pri plánovaní medziplanetárnych misií. 
V prípade hyperbolickej trajektórie je celková energia pozitívna, pre eliptickú obežnú dráhu je negatívna.
Rýchlosť.
Obežnú rýchlosť ( v ) telesa pohybujúceho sa po hyperbolickej trajektórii možno vypočítať z rovnice "vis-viva" ako:
kde: 
Pre obežnú rýchlosť ( v ) platí nasledujúci vzťah: 
Radiálna hyperbolická dráha.
Radiálna hyperbolická dráha je neperiodická trajektória na priamke, kde relatívna rýchlosť oboch objektov vždy prekračuje rýchlosť úniku. Existujú dva prípady: telesá sa vzďaľujú od seba alebo sa k sebe približujú. Ide o hyperbolickú obežnú dráhu s hlavnou polosou = 0 a excentricitou = 1. Hoci excentricita je 1, toto nie je parabolická obežná dráha.
Zdroj.
"Tento článok je čiastočný preklad článku na anglickej Wikipédii."
Amis

Amis môže byť:
TV Hronka

TV Hronka (pôvodne AZTV) je slovenská regionálna televízia so zameraním na okresy Banská Bystrica, Zvolen a Brezno. Televízia však vysiela aj v okresoch Lučenec, Rimavská Sobota a Žiar nad Hronom. Televízia vysiela v štandardoch digitálneho príjmu DVB-T, DVB-S, DVB-C a DVB-H. Licencia na vysielanie jej bola udelená 23. septembra 2009 radou pre vysielanie a retransmisiu. Televízia vysiela aj online prostredníctvom živého vysielania cez internetovú stránku YouTube.
Televízne relácie.
Televízia vyrába a vysiela viaceré relácie, zväčša publicistického štýlu. Medzi populárne sa radia "Za dedinou", "Z gauča do prírody" a "Iná liga". Pri niektorých reláciách bola ukončená tvorba nových dielov. Výnimočnou je relácia "Iná liga", ktorá sa vysiela len počas futbalovej sezóny.
Niektoré relácie televízia už nevysiela.
Doc Holliday

John Henry „Doc“ Holliday (* 14. august 1851, Griffin, Georgia – † 8. november 1887, Glennwood Springs, Colorado) bol americký zubár, hazardný hráč a pištoľník Divokého západu, ktorý bol často spájaný s Wyattom Earpom a prestrelkou pri O.K. Corrale, ktorej sa tiež zúčastnili bratia Virgil a Morgan Earpovci.
Mladosť.
Doc Holliday sa narodil v Griffine (Georgia) manželom Henrymu Burroughs Hollidayovi a Alici Jane Hollidayovej (rodenej McKeyovej). Jeho otec slúžil v armáde počas Mexicko-americkej vojny aj Občianskej vojny.
Hollidayova matka zomrela na tuberkulózu 16. septembra 1866, keď mal 15 rokov. O tri mesiace neskôr sa jeho otec oženil s Rachel Martinovou. Čoskoro po sobáši sa celá rodina odsťahovala do mesta Valdosta (Georgia), kde Holliday získal stredoškolské vzdelanie.
V roku 1870 opustil devätnásťročný Holliday domov a začal študovať zubársku školu vo Philadelphii. Dňa 1. marca 1872 získal titul „Doktor zubnej chirurgie“ a ešte toho roku si spoločne s Arthurom C. Fordom otvoril v Atlante (Georgia) zubnú ordináciu.
Zdravie.
Narodil sa s rázštepom podnebia a čiastočným rázštepom hornej pery. Vo veku dvoch mesiacov mu bol tento defekt chirurgicky opravený jeho strýkom doktorom J. S. Hollidayom a otcovým bratrancom, slávnym lekárom Crawfordom Longom. Táto operácia nezanechala trvalé následky, okrem slabej jazvy na hornej pere. V ranej dospelosti mal Holliday výšku 178 cm a vážil 70 kg.
Čoskoro po zahájení zubárskej praxe sa u Hollidaya prejavili prvé príznaky tuberkulózy, ktorou sa pravdepodobne nakazil od svojej matky. Lekári mu povedali, že mu zostáva už len niekoľko mesiacov života. Táto prognóza sa nepotvrdila a žil ešte radu rokov. Domnieval sa, že suchšie a teplejšie podnebie spomalí postup zhubnej choroby, a odsťahoval sa preto na juhozápad Spojených štátov.
Sociálny konzervativizmus

Sociálny konzervativizmus je politická a morálna ideológia, ktorá zastáva presvedčenie, že vláda a štát musí hrať rolu pri podpore a ochrane tradičných hodnôt ako rodina, vzdelanie, morálka, hierarchia alebo prirodzená autorita. Neodmietajú ani štátne zásahy prinášajúce podporu týchto hodnôt. Ďalší význam pojmu "sociálny konzervativizmus" sa spája s ideológiou európskych konzervatívnych politických subjektov, ktoré presadzujú vlastný model sociálneho štátu. 
V Európe sa jedná väčšinou o strany kresťanskodemokratickej orientácie, v Spojených štátoch o komunitaristické hnutia a časti Republikánskej strany, v arabskom svete o islamistické strany. 
Sociálni konzervatívci sa stavajú proti potratom, uzatváraniu manželstiev osôb rovnakého pohlavia, pornografii, eutanázii, sekularizmu a podobne. V ekonomických otázkach presadzujú určitú štátnu intervenciu, ktorá býva podložená nábožensky sociálnym učením. 
Predstavitelia.
Medzi strany na slovenskej politickej scéne, u ktorých hrá sociálny konzervativizmus významnú úlohu patria: 
Medzi najznámejšie sociálne konzervatívne vo svete strany patria:
Nikol Pašinjan

Nikol Pašinjan (* 1. jún 1975, Ijevan, Arménsko) je od mája 2018 premiérom Arménska. Predtým pracoval ako novinár. 
Životopis.
Začiatkom 90. rokov sa presťahoval do Jerevanu, kde začal štúdium žurnalistiky, školu však nedokončil. Koncom toho istého desaťročia však založil noviny "Haykakan Zhamanak" , ktoré sa neskôr stali najpredávanejšími v krajine.
V prezidentskej voľbe roku 2008 podporoval Levona Ter-Petrosjana, ktorého však porazil Serž Sarkisjan. Potom došlo k protestom, ku ktorým sa pridali násilnosti. Osem ľudí bolo zabitých. Pašinjan, po ktorom kvôli organizácii protestov pátrala polícia, sa od 2. marca preto skrýval. Sám sa prihlásil polícii až v 1. júla 2009 po tom, čo bola vyhlásená amnestia. 
V máji 2012 bol Pašinjan zvolený do arménskeho parlamentu. 
Premiérom Arménsko.
Pašinjan sa podieľal na organizácii protestov proti koncentrácii moci zo strany bývalého prezidenta a premiéra Sarkisjana tiež na jar 2018. Spolu s ďalšími opozičníkmi bol na jeden deň zatknutý.
Keď Sarkisjan po šiestich dňoch vo funkcii predsedu vlády pod tlakom masových protestov rezignoval, stal sa kandidátom na premiéra Pašinjan. Dňa 1. mája 2018 ale ešte nebol zvolený. Stalo sa tak na druhý pokus, a to 8. mája 2018. Ak by zvolený nebol, znamenalo by to pre Arménsko predčasné voľby.
Pašinjan považuje za svoje priority upevňovanie vzťahov s Európskou úniou a bezvízový režim s únijními štátmi. Nič nemenil na blízkych vzťahoch s Ruskom."Vojenské partnerstvo s Ruskom považujeme za dôležitý faktor zaisťujúci bezpečnosť," uviedol. Jeho cieľom bolo tiež uznanie Náhornej karabašskej republiky.
Potom čo budovu parlamentu v Jerevane obkľúčilo tisíce ľudí, ktoré žiadali predčasné parlamentné voľby, Pašinjan 3. októbra 2018 odvolal šieštich ministrov.1. novembra prezident Sarkisjan vypísal predčasné parlamentné voľby potom, čo ani na druhý krát nebol zvolený nový premiér. Dňa 16. októbra 2018 na svoju funkciu rezignoval. 9. decembra 2018 sa konali predčasné parlamentné voľby, ktoré vyhrala Pašinjanova strana Moj krok so ziskom 70,45% hlasov.14. januára 2019 bol Pašinjan opätovne vymenovaný za predsedu vlády.
Atentát.
V novembri 2004, kedy bol Pašinjan hlavným editorom denníku "Hajkakan žamanak", vybuchlo v čase jeho obvyklého odchodu z práce jeho auto, zaparkované pred redakciou. Podľa Pašinjana za atentátom stál bohatý podnikateľ Gagik Carukjan, o ktorom noviny negatívne referovali. Podľa polície však za výbuch mohla závada autobatérie.
Norwegian Air Argentina

Norwegian Air Argentina je letecká spoločnosť v Argentíne. Spoločnosť bola založená v januári 2017 a prevádzkuje Boeing 737-800 so základňami v Buenos Aires a Córdobe. Všetky lietadlá sú registrované v Argentíne.
Krokos

Krokos ("Krokos") môže byť:
Astra (raketa vzduch-vzduch)

Astra je riadená protilietadlová strela stredného dosahu, ktorá je určená pre boj mimo vizuálny kontakt. Ide o prvú strelu typu vzduch-vzduch, ktorú vyvinula India.
Vznik a vývoj.
V roku 1990 sa v Indii zrealizovala štúdia uskutočniteľnosti, ktorá sa zaoberala vývojom vlastnej strely typu vzduch-vzduch. Vývojom strely sa zaoberala indická vládna agentúra Defence Research and Development Organisation (DRDO), ktorá ju oficiálne predstavila verejnosti v roku 1998 na výstave Aero India. India uviedla, že 85% technológií, použitých na rakete, pochádza z domáceho výskumu. Pôvodne bola určená pre ľahké bojové lietadlo Tédžas, ktoré bolo vtedy vo vývoji. Sériovú výrobu týchto stíhačiek sa však dodnes nepodarilo rozbehnúť a koncom roku 2018 mala India iba 9 lietadiel vo verzii Mark I.
Projekt Astra bol schválený indickou vládou v marci 2004, pričom počiatočné náklady boli odhadnuté na 340 mil. dolárov. Kvôli technickým problémom bol však termín testovania niekoľkokrát odložený a k prvému skúšobnému odpalu došlo až v máji 2014. Testovanie bolo úspešne ukončené v októbri 2018 a v nasledujúcom roku by mala byť zavedená do výzbroje Su-30MKI.
Konštrukcia a vlastnosti.
Astra je jednostupňová raketa na pevné palivo, ktorá má dĺžku a priemer . Jej celková hmotnosť je , pričom pripadá na bojovú hlavicu. Má aktívne radarové navádzanie, systém elektronických protiopatrení a pohon, ktorý zanecháva minimálnu tepelnú stopu. Strela je schopná zostreliť vysoko rýchlostné ciele zo zadnej polosféry na vzdialenosť a z prednej polosféry až na . Na úrovni mora má dosah , od nadmorskej výšky je to a ak je vystrelená v nadmorskej výške , tak môže mať dolet až .
Astra by mala byť čoskoro integrovaná do indických stíhačiek Su-30MKI a v budúcnosti by mala stať súčasťou výzbroje aj Mirage 2000H, MiG-29, Tédžas. Plánuje sa, že sa stane základnou domácou protilietadlovou strelou pre boj mimo vizuálny kontakt.
Používatelia.
 India
Faidimos

Faidimos ("Faidimos") môže byť:
Železničná stanica Pezinok

Železničná stanica Pezinok je hlavná železničná stanica v Pezinku.
Železničná stanica v Pezinku leží na dvojkoľajnej elektrifikovanej trati 120 Bratislava – Žilina. Orientovaná je v severojužnom smere a je elektrifikovaná trakčnou napäťovou sústavou 25 kV, 50 Hz. Stanica patrí medzi najstaršie stanice, postavená bola na prvej železnici na Slovensku s animálnou trakciou. Konská železnica viedla z Bratislavy do Trnavy a Serede, jej prvý úsek z Bratislavy do Svätého Jura bol otvorený 27. septembra 1840 a zo Svätého Jura do Pezinka 30. júna 1841.
Prevádzku na animálnej železnici zastavili 15. októbra 1872 z dôvodu jej prestavby na parostrojnú. Dopravu v parnej trakcii obnovila 1. mája 1873 Spoločnosť považskej železnice. Od tých čias sa podoba stanice niekoľkokrát zmenila. Naposledy to bolo v súvislosti s výstavbou V. koridoru. Modernizácia stanice začala v roku 2005 a práce prebiehali dva roky.
Rekonštrukcia.
V rámci modernizácie železničnej trate Bratislava – Žilina s podporou Európskej únie, zmenila svoju tvár aj pezinská železničná stanica. Zrekonštruovaná bola nielen staničná budova ale aj štvoro koľají, postavili tiež mimoúrovňové peróny, podchod pod koľajnicami, nové elektrické vedenie. Cieľom modernizácie je zvýšiť rýchlosť na 160 kilometrov. 
Dňa 5. septembra 2013 bol daný do prevádzky nový terminál integrovanej dopravy pri železničnej stanici s novými autobusovými nástupišťami, malým parkoviskom a kruhovým objazdom. 
Železnice Slovenskej republiky v roku 2015 spolupracovali s miestnou mládežou na projekte skrášlenia podchodu sprejerskými dielami.
Na jeseň 2019 pribudlo aj oplotené záchytné parkovisko vybudované na ulici Za dráhou, ktoré so stanicou spája nové rozšírenie podchodu. Bolo slávnostne otvorené 12. decembra 2019.
Slováci (rozlišovacia stránka)

Slováci (jednotné číslo Slovák; ženský rod Slovenka, staršie tvary aj: "Slováčka" a "Slovákyňa") môžu byť:
Iced Earth

Iced Earth je americká metalová hudobná skupina kombinujúca heavy metal, power metal, speed metal a thrash metal pochádzajúca z mesta Tampa v štáte Florida. Prvé štyri štúdiové albumy sú prevažne thrash metalové. Skupinu založil v roku 1984 gitarista Jon Schaffer pod názvom The Rose a neskôr od roku 1985 do roku 1988 niesla názov Purgatory. Dodnes je jediným pôvodným členom skupiny. Celkovo vydali 11 štúdiových albumov. Prvé dva albumy "Iced Earth" (1990) a "Night of the Stormrider" (1992) sa inštrumentálne lišia od ostatných albumov.
Obdobie rokov 1985 – 1991.
Skupina mala na začiatku svojho pôsobenia finančné problémy. Prvým spevákom skupiny bol Gene Adam, ktorý so skupinou nahral dve demonahrávky "Psychtic Dreams" (1986) a "Enter The Realm" (1988). Okrem dvoch demonahrávok ešte so skupinou vydal debutový album, ktorý nesie rovnomenný názov ako názov skupiny "Iced Earth". V roku 1991 zo skupiny Gene Adam odišiel, dôvodom bolo, že mu Jon Schaffer nedovoloval písať texty skladieb.
Album "Burnt Offerings".
Druhý úspešný štúdiový album skupiny, na čele s novým spevákom Mattom Barlowom. Album je považovaný za ich najtvrdší. Vyšiel 14. apríla 1995.
Zaujímavosti.
V roku 2004 prišel do skupiny Tim "Ripper" Owens, známy predovšetkým z heavy metalovej legendy Judas Priest, ktorý nahradil Matta Barlowa. Matt Barlow nemal čas na skupinu, dôvod bol, že sa musel starať o rodinu, ktorou dlho zanedbával. Ale v roku 2008 prišel znovu. So skupinou nahral album "The Crucible of Man: Something Wicked Part 2". V roku 2010 opäť odchádza a o rok neskôr zakladá svoju novú skupinu Ashes of Ares.
Rok 2011 – súčasnosť.
V roku 2011 prišel do skupiny spevák Stuart Block, známy zo skupiny Into Eternity, ktorá hrá progresívny death metal. Ale v skupine Iced Earth sa musel preorientovávat na heavy metal. Tento spevák má veľmi dobrý hlas, niečo medzi Robom Halfordom zo skupiny Judas Priest a Brucom Dickinsnom zo skupiny Iron Maiden. Ale v niektorých skladbách má sklony k jemnejšiemu growlingu. Toho roku vydal so skupinou veľmi úspešný album "Dystopia", ku ktorému napísal najviac skladieb z celej skupiny. V roku 2014 vydáva skupina Iced Earth svoj druhý album s novým spevákom a celkovo jedenástý v poradí "Plagues of Babylon", ktorý je tiež veľmi kvalitný. Turné k tomuto albumu zvládli v ten istý rok. V roku 2017 bol vydaný nový album s názvom "Incorruptible".
V súčasnosti skupinu tvoria výlučne Schaffer a bubeník Brent Smedley, pričom všetci ostatní členovia skupiny odišli po Schafferovom zatknutí FBI v januári 2021 za jeho účasť na útoku na Kapitol Spojených štátov. Schaffer je vo väzbe kvôli obvineniam z ťažkého zločinu, čo vyvolalo novú publicitu pre Iced Earth a viedlo k vyradeniu skupiny z ich dlhoročného vydavateľstva Century Media Records.
Diskografia.
Demonahrávky:
Štúdiové albumy:
Koncertné albumy:
Lút

Lút ( – prepísané "Dašte Lút") je soľná púšť ležiaca na území východného Iránu, najmä v provinciách Sístán a Balúčistán a Kermán. 
Na západe je ohraničená Kohrúdskymi vrchmi, súčasťou Iránskej plošiny. Na severe prechádza v Dašt-e Kavír (Veľkú soľnú púšť). Na východe ju ohraničujú pohoria pozdĺž afganskej hranice.
Zaberá územie o rozlohe , pričom zaberá piesočná púšť. Svojou rozlohou je 25. najväčšou púšťou na svete. Tvorí bezodtokové aridné územia na ktorých je hlinitá a štrková púšť. V juhovýchodnej oblasti tvoria tiež duny. 
V rokoch 2005 a 2006 tu bola nameraná najvyššia povrchová teplota (nepliesť s teplotou vzduchu) na Zemi (70,7 ° C).
Časť púšte () bola v roku 2016 zapísaná na zoznam svetového dedičstva UNESCO.
Radoslav Pavelka

Mgr. Radoslav Pavelka (* 23. august 1973) je slovenský politik zo strany SaS. 1. februára 2018 nastúpil do funkcie poslanca NR SR ako náhradník na Juraja Drobu, ktorý sa vzdal mandátu 30. januára 2018, po tom, čo sa ujal funkcie predsedu Bratislavského samosprávneho kraja. V NR SR slúžil ako člen výboru pre pôdohospodárstvo a životné prostredie, člen osobitného kontrolného výboru na kontrolu činnosti SIS, člen stálej delegácie v Parlamentnom zhromaždení Únie pre Stredomorie a náhradník v stálej delegácii v Parlamentnom zhromaždení OBSE. Pôvodne bol podnikateľom.
V parlamentných voľbách vo februári 2020 kandidoval na 16. mieste kandidátky Demokratickej strany.
Parabolická dráha

Parabolická dráha v astrodynamike alebo nebeskej mechanike je Keplerovou dráhou s excentricitou rovnou 1 (e=1). Nazýva sa úniková dráha. Charakteristická energia sa rovná nule (C3=0). 
Podľa štandardných predpokladov teleso, pohybujúce sa po parabolickej trajektórii letí do nekonečna, kde relatívna rýchlosť oproti centrálnemu telesu je rovná nule. Teleso sa nikdy nevráti. Parabolické trajektórie sú minimálne energetické únikové trajektórie, oddeľujúce pozitívne energetické hyperbolické dráhy od eliptických dráh s negatívnou energiou. 
Parabolická dráha je teoretická dráha, pre lety okolo centrálneho telesa sa používa eliptická dráha a pre odlet od telesa hyperbolická dráha. 
Rýchlosť.
Úniková rýchlosť ( formula_1) telesa, pohybujúceho sa po parabolickej trajektórii: 
kde: 
Energia.
Podľa štandardných predpokladov špecifická orbitálna energia ( formula_5) parabolickej trajektórie je nula, takže rovnica pre zachovanie orbitálnej energie pre túto trajektóriu má podobu: 
kde: 
Charakteristická energia (štvorec rýchlosti v nekonečne) je 0: 
Radiálna parabolická trajektória.
Radiálna parabolická trajektória je neperiodická trajektória na priamke, kde relatívna rýchlosť oboch objektov je vždy úniková rýchlosť. Existujú dva prípady: telesá sa vzďaľujú od seba alebo sa k sebe približujú.
Maillardova reakcia

Maillardova reakcia je názov pre neenzymatickú reakciu medzi redukujúcimi sa sacharidmi alebo produktami ich degradácie s aminokyselinami, alebo bielkovinami v potravinách. Pri reakcii (pri teplote okolo 140 až 165 °C) dochádza k vzniku dôležitých senzoricky aktívnych zlúčenín, ktoré dodávajú výrobkom charakteristické sfarbenie, chuť a vôňu. Na druhej strane dochádza pri príliš vysokej teplote tiež k tvorbe niektorých zlúčenín s karcinogénnymi vlastnosťami, ako je napríklad akrylamid.
Reakcia je typická pre všetky výrobky, ktoré prešli tepelnou úpravou pečením, ako sú napríklad pekárske alebo mäsové výrobky, pri ktorých tepelné zmeny pri pečení vedú k tvorbe charakteristického zlatistého až hnedého zafarbenie povrchu.
Reakcia je pomenovaná po francúzskom chemikovi L. C. Maillardovi.
Radničné námestie (Pezinok)

Radničné námestie (staršie názvy pozri nižšie) je námestie v Pezinku, ktoré sa nachádza v historickom centre mesta a nesie názov podľa Starej radnice. V strede sa nachádza Mariánsky stĺp so sochou Panny Márie a veľké parkovisko s parčíkom. Pred rokom 1945 bol park zanedbaný a na námestí nachádzalo množstvo prachu, preto ho obyvatelia nazývali „pezinskou Saharou“.
Na čísle 1 sa nachádza Turecký dom.
Na čísle 7 sa nachádza budova Mestského úradu v Pezinku.
Na čísle 9 sa nachádza Krušičova kúria.
Na súpisnom čísle 3567 sa nachádza Kostol Premenenia Pána (tzv. Dolný kostol).
Doložené historické názvy.
Doložené sú tieto historické názvy námestia:
Šasi

Šasi (staršie: "chassis", z fr. châssis = rám, šasi, podvozok, rám podvozka ) môže byť:
Poznámka.
V STN sa anglický výraz chassis nikdy neprekladá ako šasi, ale vždy iným výrazom, a to spravidla podľa kontextu výrazom "podvozok" (napr. podvozok zdvíhacej plošiny, podvozok kočíka) alebo "kostra" (napr. u elektricky poháňaného vozidla), pričom anglické chassis u železničného vozňa je po slovensky "spodok".
CRISPR

CRISPR (skratka pre ) je skupina DNA sekvencií nachádzajúcich sa v genómoch prokaryotických organizmov, ako sú baktérie a archeóny. Tieto sekvencie sú odvodené z fragmentov DNA z vírusov, ktoré predtým infikovali prokaryoty a ktoré sa používajú na detekciu a ničenie DNA z podobných vírusov počas ďalších infekcií. Tieto sekvencie preto zohrávajú kľúčovú úlohu v antivírusovom obrannom systéme prokaryotov.
Cas9 (alebo „CRISPR-associated 9“) je enzým, ktorý používa sekvencie CRISPR ako navádzanie na rozpoznanie a štiepenie špecifických vlákien DNA, ktoré dopĺňajú sekvenciu CRISPR. Enzýmy Cas9 spoločne so sekvenciami CRISPR tvoria základ technológie známej ako CRISPR/Cas9, ktorá môže byť použitá na úpravu génov v organizmoch. Tento typ genetickej úpravy má širokú škálu aplikácií, vrátane použitia ako základného výskumného nástroja pre biológiu, vývoj biotechnologických produktov a potenciálne aj na liečbu chorôb. 
Pomocou tejto technológie dokážu vedci aktivovať gény bez zmeny DNA a použiť ich pri liečbe ochorení.
Výskum.
V júni 2021 boli komponenty CRISPR–Cas9 použité pri skúšobnej liečbe zriedkavého ochorenia transtyretínová amyloidóza (ATTR). Komponenty boli vstreknuté priamo do krvi. U všetkých šiestich zúčastnených pacientov bol zaznamenaný pokles hladiny deformovaného proteínu, ktorý je spojený s ochorením.
Kruhová dráha

Kruhová dráha je obežná dráha s pevnou vzdialenosťou okolo barycentra, teda má tvar kružnice. 
V tomto prípade je nielen vzdialenosť, ale aj rýchlosť, uhlová rýchlosť, potenciálna a kinetická energia konštantná. Neexistuje žiadny periapsis alebo apoapis. 
Rýchlosť.
Relatívna rýchlosť je konštantná: 
kde: 
Uhlová rýchlosť a obežná doba.
Z toho vyplýva, že obežnú dobu ( formula_4 ) možno vypočítať ako: 
Energia.
Špecifická orbitálna energia ( formula_6 ) je negatívna a 
Preto vis-viva veta platí aj bez časového priemeru: 
Úniková rýchlosť z ľubovoľnej vzdialenosti je √ 2- násobok rýchlosti v obežnej dráhe v tejto vzdialenosti: kinetická energia je dvojnásobná, takže celková energia je nula.
Železničná zastávka Pezinok zastávka

Železničná zastávka Pezinok zastávka je železničná zastávka v meste Pezinok v historickej mestskej časti Grinava.
Železničná zastávka leží na trati Bratislava – Žilina, v medzistaničnom úseku Bratislava-Rača – Pezinok. Pred druhou svetovou vojnou niesla zastávka názov "Grinava", potom bola premenovaná na názov "Myslenice". Zastávka slúžila aj ako hradlo Hr. Myslenice, o ktorom existencii je zmienka okolo roku 1962. Hradlo je v súčasnosti (2011) zrušené. Rozšírením mesta Pezinok, ktoré ich pohltilo, bola zastávka od GVD 1979/1980 znova premenovaná na súčasný názov Pezinok zastávka. Je možné, že v tom čase došlo aj k zrušeniu hradla. Pri modernizácii V. železničného koridoru prešla zastávka v roku 2006 rekonštrukciou.
Veronika Machyniaková

Veronika Machyniaková (* 14. september 1997, Hronec) je slovenská biatlonistka, ktorá od sezóny 2019/20 reprezentuje Slovensko vo Svetovom pohári v biatlone. Predtým v pohároch IBU a na Majstrovstvách sveta juniorov v biatlone.
Machyniaková je dcérou bývalého slovenského reprezentanta v biatlone, Ľubomíra Machyniaka, biatlonu sa venuje aj jej mladšia sestra Júlia.
Výsledky.
Svetový pohár.
Sezóna 2019/2020.
X - preteky zrušené (kvôli opatreniam proti koronavírusu) 
"Všetky výsledky sú brané z oficiálnej stránky Medzinárodnej biatlonovej únie."
Železničná stanica Stará Turá

Železničná stanica Stará Turá je železničná stanica v Starej Turej.
Železničná stanica Stará Turá leží na neelektrifikovanej trati Nové Mesto nad Váhom – Vrbovce, medzi železničnou stanicou Myjava a železničnou stanicou Čachtice.
Poloha budovy je vľavo, v smere od Nového Mesta nad Váhom.
Rekonštrukcia.
Pár nadšencom sa podarilo presvedčiť železnice, aby vzácnu budovu stanice v Starej Turej z obdobia 1. Československej republiky zrekonštruovali bez polystyrénu a plastových okien, zato s múzeom.
Železničná stanica Cífer

Železničná stanica Cífer je železničná stanica v obci Cífer.
Železničná stanica Cífer leží na železničnej trati Bratislava – Žilina. V roku 2007, počas modernizácie V. železničného koridoru, bola stanica prebudovaná. Poloha budovy je vpravo, v smere od stanice Bratislava hlavná stanica.
Faidimos (sochár)

Faidimos ("Faidimos") bol grécky sochár v 6. storočí pred Kr.
Faidimos, grécky sochár neznámeho pôvodu, tvoril v 2. polovici 6. storočia pred Kr. Známe sú jeho signatúry z dvoch podstavcov zo sôch uložené v Národnom archeologickom múzeum v Aténach a v Metropolitnom múzeu v New Yorku. Na oboch podstavcoch stáli kedysi pohrebné sochy. Aténsky podstavec, ktorý pochádza z Vourvy (Erchia (?) - Vourva, Atika), bol základňou ženskej sochy, z ktorej sa zachovali len dolné končatiny. Jeho nápis, datovaný približne do roku 550 pred Kr., hlása, že bola darom otca svojej zosnulej dcére. Podľa nápisu na podstavci z New Yorku, sochu venoval istý Anfichares k pamiatke svojho mŕtveho syna Chairedema. 
Tieto nápisy sú zaznamenané ešte v štýle zápisu "bustrofédon" („ako sa otáča vôl“, označuje vola, ktorý ťahá pluh v riadkoch). Písmená sú otočené tak, aby smerovali patričným smerom (prvý riadok sa teda číta sprava doľava, následný opačne). Štýl písania bustrefédon, typický pre 7. a 6. stor. pred Kr., pretrval do 5. stor. pred Kr. 
Znalci antického umenia mu pripisujú aj autorstvo "loveckého psa" (Múzeum Akropoly v Aténach), ktorý je vo svojom takmer živom postoji pripravený zaútočiť na nejaké zviera, sochu "Koré Peploforé", nazvanú tak preto, lebo má na sebe odetý dórsky peplos a "Rampinovho jazdca", pomenovanom podľa francúzskeho diplomata, ktorý daroval jeho hlavu Louvru, kde je s odliatkom tela, kým originál tela je v aténskom Múzeu Akropoly spolu s odliatkom hlavy. Socha zhotovená okolo roku 550 pred Kr. zobrazuje víťaza pýtických hier. Mierne naklonená hlava prestáva uplatňovať archaický princíp frontálnosti. Tvár a postava sú už pekne stvárnené, kým úsmev a dekoratívna pravidelnosť účesu sú ešte typicky archaické.
Železničná stanica Šenkvice

Železničná stanica Šenkvice je železničná stanica v obci Šenkvice.
Železničná stanica Šenkvice leží na hlavnej železničnej trati Bratislava - Žilina, medzi železničnou stanicou Bratislava a železničnou stanicou Trnava. Stanica leží na trati elektrifikovanej striedavou trakciou 25kV 50Hz. V bezprostrednom susedstve stanice sa nachádza estakáda. Pri modernizácii V. železničného koridoru bola stanica v r. 2007 kompletne zrekonštruovaná.
V dopravni zaúsťuje do koľaje č. 5 výhybkou č. 6XA vlečka Biopalm, a.s. Hranica medzi železničnou dráhou a vlečkou je v km 25,858.
Železničná stanica Bánovce nad Bebravou

Železničná stanica Bánovce nad Bebravou je hlavná železničná stanica v meste Bánovce nad Bebravou.
Železničná stanica Bánovce nad Bebravou leží na jednokoľajnej neelektrifikovanej železničnej trati Trenčín – Chynorany.
Poloha budovy je vľavo, v smere od Trenčína.
V železničnej stanici zaúsťuje do koľaje č.1 výhybkou č. 16 vlečka KORD Slovakia, a.s. Hranica medzi železničnou dráhou a vlečkou je určená výmenovým stykom výhybky č. 16 v km 16,283.
Adrianus Johannes Simonis

Adrianus Johannes Simonis (* 26. november 1931, Lisse, Holandsko – † 2. september 2020, Voorhout) bol holandský kardinál, emeritný utrechtský arcibiskup.
Životopis.
Narodil sa v Lisse v južnom Holandsku. Po štúdiách teológie bol 15. júna 1957 vysvätený za kňaza a inkardinovaný do diecézy Rotterdam. Po vysvätení pracoval ako pastoračný kňaz, neskôr v rokoch 1959 – 1966 pokračoval v štúdiách biblickej exegézy na pápežských vzdelávacích inštitúciách v Ríme. Po návrate do vlasti opäť pracoval v pastorácii. V roku 1969 bol menovaný za kanonika katedrálnej kapituly v Rotterdame.
Biskup a kardinál.
V roku 1970 ho pápež Pavol VI. vymenoval za rotterdamského biskupa. Biskupské svätenie mu udelil utrechtský arcibiskup Bernardus Johannes Alfrink 20. marca 1971. 27. júna 1983 bol menovaný za utrechtského arcibiskupa koadjútora. Svojho predchodcu v úrade nahradil o pol roka neskôr. Od roku 1983 až do roku 2008 bol predsedom holandskej biskupskej konferencie. Pápež Ján Pavol II. ho 25. mája 1985 vymenoval za kardinála s titulárnym kostolom San Clemente. Kardinál Simonis sa zúčastnil role voliča konkláve, ktoré vybralo Benedikta XVI. V novembri 2006 kardinál Simonis požiadal pápeža o uvoľnenie z funkcie, čomu pápež vyhovel 14. apríla 2007.
V roku 2011 sa kardinál Simonis ako vôbec prvý vysoko postavený prelát v holandských dejinách postavil pred súd, aby svedčil vo veci sexuálneho zneužívania mladistvých. Bol tiež obvinený zo zamlčovania prípadov sexuálneho zneužívania a tiež z toho, že kňaza obvineného z takýchto činov iba preložil namiesto uvoľnenia z pastoračnej služby.
Édouard Roche

Édouard Albert Roche (* 17. október 1820, Montpellier, Francúzsko – † 27. apríl 1883, tamže) bol francúzsky astronóm, matematik a profesor, ktorý je známy pre svoju prácu v oblasti nebeskej mechaniky. Po ňom je pomenovaná Rocheova sféra, Rocheova medza a Rocheov lalok. Bol tiež autorom prác v oblasti meteorológie.
Životopis.
Narodil sa v Montpellier a študoval na miestnej univerzite, kde získal titul D.Sc. v roku 1844. Neskôr sa tu stal profesorom, pôsobil na fakulte vedy od roku 1849. 
Urobil matematickú štúdiu o Laplaceovej nebulárnej hypotéze a predložil svoje výsledky v sérii článkov na akadémii v Montpellier od jeho vymenovania až do roku 1877. Najdôležitejšie boli práce o kométach (1860) a hypotéze hmloviny (1873). Jeho štúdie skúmali účinky silných gravitačných polí na roje malých častíc.
Najznámejší je svojou teóriou, že planetárne prstence Saturnu vznikli, keď veľký mesiac prišiel príliš blízko k Saturnu a bol roztrhaný gravitačnými silami. Opísal metódu výpočtu vzdialenosti, pri ktorej by sa objekt, ktorý držal iba gravitáciou, rozpadne v dôsledku slapových síl. Táto vzdialenosť sa stala známa ako Rocheova medza.
Jeho ďalšie známe diela zahŕňali aj orbitálnu mechaniku. Rocheova sféra opisuje hranice, v ktorých bude predmet, ktorý je na obežnej dráhe okolo dvoch ďalších objektov, zachytený jedným alebo druhým u nás je vžitý názov Hillova sféra. Rocheov lalok je oblasť, ktorá sa približuje gravitačnej sfére vplyvu ťažšieho astronomického telesa okolo ktorého obieha.
Je po ňom pomenovaný kráter na Mesiaci a asteroid "(38237) Roche".
Dielo.
« Ma théorie plus complète [que celle de Laplace] ne suppose rien sur le rapport des masses en présence, et s'applique aussi bien à la figure d'une étoile appartenant à un système double10. »
C'est de ce travail que Cauchy et Leverrier ont écrit : « M. Roche a résolu avec sagacité une question importante11. »
Grinava

Grinava (maď. "Grinád", nem. "Grünau"; od roku 1948 do roku 1990 Myslenice) je historická obec na Slovensku, od 1. júla 1975 historická mestská časť Pezinka.
V parčíku historickej mestskej časti Grinava sa nachádzajú dva pamätníky venované obetiam padlým v prvej a druhej svetovej vojne.
Nachádzajú sa tu historické pamiatky, ako napríklad Kostol svätého Žigmunda zo 14. storočia pôvodne postavený saskými kolonistami, Evanjelický kostol augsburského vyznania, Hodossyovská kúria, ktorá je v súčasnosti v súkromnom vlastníctve a je využívaná len ako obydlie a Strapákov mlyn z druhej polovice 18. storočia, ktorý je v súčasnosti v súkromnom vlastníctve. Jednou z dominánt mestskej časti je aj Smylovsko-pálfiovská kúria, v ktorej sa v roku 1945 odohralo mučenie Dominika Virgoviča, a ktorá bola spolu s areálom bývalého JRD, v ktorom sa nachádza, do roku 2022 opustená a hrozilo jej zbúranie. 
Počas 2. svetovej vojny sa v obci nachádzal väzenský tábor pre amerických vojnových väzňov. Smerom ku koncu 2. svetovej vojny bola v a okolo Grinavy bitka medzi nemeckými a sovietskými vojskami.
Názov.
Od začiatku ľudovodemokratickej Československej republiky (1948) až do konca Československej socialistickej republiky (1990) bola Grinava premenovaná na Myslenice. Od začiatku Česko-slovenskej federatívnej republiky sa názov vrátil na pôvodný. Dodnes sa však neoficiálne používa aj názov Myslenice a je podľa neho pomenovaná aj hlavná ulica historickej mestskej časti.
Šport.
V mestskej časti sa nachádza futbalové ihrisko, kde pôsobil futbalový klub GFC 1923.
Cajla

Cajla (, ) je historická obec, dnes už historická mestská časť mesta Pezinok v Bratislavskom kraji. Do 1. januára 1948 bola samostatnou obcou a od tohto dátumu je súčasťou mesta Pezinok a je jej filiálnou farnosťou.
Názov vznikol v 15. storočí, keď dedinu tvorilo 26 usadlostí usproiadaných do jedného radu (). V Cajli sa nachádza Kostol Povýšenia svätého Kríža, ktorý bol postavený v roku 1740. Nahradil pôvodný stredoveký Kostol svätého Jozefa, ktorý bol postavený v roku 1659 na mieste pôvodného Kostola svätého Mikuláša v osade Zumberg, a ktorý sa nachádzal neďaleko dnešnej Psychiatrickej nemocnice Philippa Pinela. Tento kostol už pripomína len socha Krista Kráľa, lebo jeho ruiny boli neskôr zaliaté novou cestou. Pri psychiatrickej nemocnici sa nachádza cajlanská Kalvária, ktorá je tiež neďaleko Kučišdorfskej doliny. Za obcou sa nachádzala prvá továreň na výrobu kyseliny sírovej, ktorú po roku 1882 nahradili administratívne budovy riaditeľstva antimónových baní. Pri bývalých budovách antimónových baní, neskôr budovy psychiatrickej nemocnice, sa nachádzala, dnes už neexistujúca, Pálfiovská papiereň, ktorej hlavná budova bola po ukončení činnosti prestavaná na mlyn na obilie, ktorý v lete 1934 vyhorel. Odvtedy stojí na mieste starého mlyna Fabianov mlyn.
Od 30. apríla 2024 je cajlanským richtárom Jozef Kanka.
Doložené historické názvy.
Doložené sú tieto historické názvy:
Šport.
V mestskej časti sa nachádza futbalové ihrisko (známe aj ako štadión Baník), kde pôsobí futbalový klub CFK Pezinok-Cajla.
Július Gabos

Július Gabos alebo Julius Gabos (* 1838† 15. január 1901, Malá Studená dolina) bol uhorský lekár imunológ.
Štúdium medicíny absolvoval na Lekárskej fakulte Semmelweisovej univerzity v Budapešti. 14 rokov pôsobil ako riaditeľ klimatických kúpeľov v Starom Smokovci. Ako funkcionár Uhorského karpatského spolku sa pričinil o propagáciu a rozvoj cestovného ruchu vo Vysokých Tatrách. Zomrel 15. januára 1901 pri poľovačke na následky vykrvácania v dôsledku strelného poranenia. Bol pochovaný 18. januára vo Veľkej.
Denis Jacko

Denis Jacko (* 22. augusta 1993, Trebišov, Slovensko) je slovenský básnik.
Vo veku 19 rokov sa začal aktívne venovať tvorbe básní, ktoré najskôr zverejňoval na sociálnej sieti Facebook a na svojom blogu. V literárnej súťaži Ruže mojej duše získal v roku 2015 3. miesto a v roku 2016 1. miesto v štvrtej (vekovo najstaršej) kategórií, poézia. V roku 2016 debutoval básnickou zbierkou "Triezvy život". Jeho tvorba je ovplyvnená hlavne Charlesom Bukowskim, bítnikmi a slovenským básnikom Jánom Martonom, ktorého pokladá za „Bukowskeho spod Tatier“.
Ochrana dravcov na Slovensku

Ochrana dravcov na Slovensku (skrátene aj RPS z anglického názvu Raptor Protection of Slovakia) je občianske združenie, venujúce sa výskumu a ochrane dravých vtákov a sov vo voľnej prírode na území Slovenska.
Pôvodný názov, používaný do roku 2004 bol "Skupina pre výskum a ochranu dravcov na Slovensku" (SVODAS). Pri jej vzniku stál jeden z najvýznamnejších ornitológov na Slovensku, Mgr. Štefan Danko.
Friedrich Wetter

Friedrich Wetter (* 20. február 1928, Landau in der Pfalz) je nemecký kardinál, emeritný mníchovský arcibiskup.
Životopis.
Narodil sa v Landau in der Pfalz. Študoval teológiu vo Frankfurte nad Mohanom a na Pápežskej univerzite Gregoriana v Ríme. Počas pobytu v Ríme ho 10. októbra 1953 vysvätil za kňaza kuriálny kardinál Clemente Micara. V roku 1956 bol promovaný na doktora teológie. Po štúdiách v Ríme sa vrátil do speyerskej diecézy, kde pôsobil najprv v pastorácii a neskôr v akademickej oblasti ako profesor fundamentálnej a dogmatickej teológie na univerzitách v Eichstätte a Mainzi.
Biskup a kardinál.
V roku 1968 ho pápež Pavol VI. vymenoval za speyerského biskupa. Biskupské svätenie mu udelil jeho predchodca, speyerský biskup Isidor Markus Emanuel 29. júna 1968. Po tom, ako bol mníchovský kardinál Joseph Ratzinger menovaný za prefekta Kongregácie pre náuku viery, menoval pápež Ján Pavol II. za jeho nástupcu biskupa Wettera. Úradu sa ujal 12. decembra 1982. Pápež ho 25. mája 1985 vymenoval za kardinála s titulárnym kostolom Santo Stefano al Monte Celio. Kardinál Wetter sa zúčastnil v role voliča konkláve, ktoré vybralo Benedikta XVI. V roku 2003 požiadal pápeža o uvoľnenie z funkcie, čomu však pápež vyhovel až 2. februára 2007.
Cena Meeting Point Europe

Cena Meeting Point Europe je hlavnou cenou udeľovanou na Medzinárodnom filmovom festivale Cinematik v Piešťanoch. Je určená pre najlepší európsky film za uplynulý rok a o jej udelení rozhoduje porota zložená z 15 európskych filmových kritikov z 15 rôznych krajín. Prvýkrát bola udelená v roku 2006.
Hluchavkovité

Hluchavkovité (lat. "Lamiaceae") alebo (skôr staršie) pyskaté (iné názvy: pyskaté rastliny, pyskovité ; lat. "Labiatae") je čeľaď z radu hluchavkotvaré ("Lamiales") patriaceho do taxónu pravé dvojklíčnolistové rastliny ("Eudicotidae").
Typovým rodom čeľade je rod hluchavka ("Lamium").
Výskyt.
Hluchavkovité rastú hlavne v Stredomorí, ale majú kozmopolitné rozšírenie.
Využitie.
Viaceré rastliny sú veľmi aromatické a používajú sa ako liečivé rastliny a koreniny: bazalka, mäta, rozmarín, šalvia, saturejka, majoránka (majorán záhradný), oregano (pamajorán obyčajný), yzop, tymian, levanduľa a perila. Niektoré druhy sú kríky alebo stromy (tík) a výnimočne aj ako popínavé rastliny. Pestujú sa aj pre:
Charakteristika.
Niektoré druhy vo svojich listoch a ochlpení produkujú terpén, aby odpudzovali bylinožravce. Kvety majú 5 spojených lístkov, jeden veľký piestik má 4 semenníky.
Systematika.
Čeľaď zahŕňa 236 rodov, do ktorých patrí veľa druhov: zdroje uvádzajú od 6700 do 7200 druhov. 
Čeľaď sa v nedávnej minulosti považovala za blízko príbuznú čeľadi železníkovité ("Verbenaceae"). V 90. rokoch 20. storočia dokonca navrhovali fylogenetické štúdie, že rody klasifikované do čeľade železníkovité by mali byť zahrnuté medzi hluchavkovité.
Obchodná akadémia (Pezinok, Myslenická 1)

Obchodná akadémia Pezinok je obchodná akadémia v meste Pezinok. V súčasnosti v jej budove sídli aj Stredná odborná škola, ktorá bola premiestnená z Komenského ulice.
Obchodná akadémia je strednou odbornou školou, ktorá sa špecializuje na všetky ekonomické predmety vrátane informatiky.
História.
Dňa 1. septembra 1991 vznikla Dievčenská odborná škola, ktorá začínala v priestoroch Stredného odborného učilišťa na Komenského ulici. Od 1. septembra 1993 začala svoju pôsobnosť Obchodná akadémia, ktorá nahradila Dievčenskú odbornú školu. Prvé roky bola v budove Stredného odborného učilišťa, v roku 1995 jej boli poskytnuté priestory bývalej Materskej školy na Komenského ulici. Od 2. december 1996 škola sídli na Myslenickej ulici v budove bývalého Okresného stavebného podniku š. p.
Natália Milanová

Mgr. Natália Milanová, rod. Gálisová (* 12. jún 1982, Bratislava) je slovenská pedagogička a politička, v rokoch 20202023 ministerka kultúry SR vo vláde Igora Matoviča a Eduarda Hegera.
Životopis.
V rokoch 19962000 študovala na gymnáziu Ladislava Novomeského.
V roku 2005 absolvovala štúdium na Pedagogickej fakulte Univerzity Komenského v Bratislave v odbore učiteľstvo všeobecnovzdelávacích predmetov: slovenský jazyk a literatúra – dejepis.
V rokoch 20062009 pracovala ako učiteľka slovenského jazyka a dejepisu na súkromnej škole ESPRIT v Bratislave, neskôr v roku 2009 pracovala v reklamnej agentúre Effectivity s.r.o. v Bratislave. V rokoch 20102013 pracovala ako projektová manažérka
Má rada jazdu na koni. Venovala sa koňom, trénovala mladých jazdcov, organizovala a moderovala dostihy a viedla hipoterapiu. Od roku 1998 spolupracovala s kaskadérskou skupinou Borseus a kaskadérskou skupinou Martin Uhrovčík, ktorí sa podieľali na tvorbe slovenských a zahraničných filmov vrátane Poslednej légie. V roku 2011 bolo vytvorené interaktívne jazdecké divadlo. Od roku 2012 je prezidentom divadla Equiteatro, multi-zmyslového divadla pre školákov.
Niekoľko rokov pôsobila v detskom časopise Fifík.
Vydala publikáciu "Dejiny statočného národa slovenského" pre deti vo veku 8 až 12 rokov, ktoré formou krátkych príbehov oboznamuje s históriou Slovenska od praveku po súčasnosť.
Politická činnosť.
V roku 2010 kandidovala v komunálnych voľbách v Dúbravke za stranu SDĽ, kde skončila ako 11. náhradnik.
Od roku 2014 pracovala pre hnutie OĽANO. Vo voľbách v roku 2016 kandidovala na kandidátnej listine OĽANO z dvanásteho miesta. Ziskom 1 737 hlasov (0,6 %) nebola zvolená za poslankyňu, no z 22. miesta získala postavenie náhradníčky. Poslanecký sľub zložila 30. januára 2018. Bola náhradníčkou za poslanca Jozefa Viskupiča (OĽANO), ktorý sa po zvolení za predsedu Trnavského samosprávneho kraja vzdal poslaneckého mandátu. V Národnej rade SR bola podpredsedníčka Výboru NR SR pre kultúru a médiá, venovala sa témam ochrany kultúrnych pamiatok, financovania kultúry a umenia a podpory dojčenia.
V nasledujúcich voľbách v roku 2020 kandidovala za OĽANO zo 146. miesta a so ziskom 10 317 hlasov (1,43 %) nebola zvolená za poslankyňu. Pri zostavovaní vlády však bola hnutím OĽANO nominovaná na post ministerky kultúry SR, za ktorú bola 21. marca 2020 vymenovaná.